李施嬅

李施嬅，曾經用過藝名李詩韻，到2015年先至用返原名。佢係香港女演員，加拿大多倫多華裔，而家係邵氏兄弟旗下藝人。

簡介
2003年，李施嬅參加香港小姐競選，攞到「最上鏡小姐」同埋「才藝小姐」兩個獎，係史上唯一五甲不入嘅最上鏡小姐。之後同無綫電視簽約，主要拍電視劇。

2017年，佢憑微電影《Once More》贏咗European Cinematography Awards同埋Los Angeles Film Awards最佳女主角，成為雙料歐美影后。

2019年3月，李施嬅憑加拿大劇集提名女配角。同年4月初同TVB完約。

2020年1月，佢憑劇集《金宵大廈》嘅「章瑋／楊玉華」喺《萬千星輝頒獎典禮2019》攞到「最受歡迎電視女角色」。同年6月同邵氏兄弟簽約。

2022年3月31號，李施嬅喺社交網站透露自己有自體免疫性疾病，由去年年底開始停工，而家接受緊治療。

感情生活
2019年七夕，李施嬅收到99枝紅玫瑰，唔知係咪新戀情。2021年2月，佢喺Instagram宣布結婚。未婚夫叫車崇健，係一個私人健身教練。

演出作品

電視劇

電視劇

電視劇

微電影

加拿大唐人
多倫多大學舊生
前無綫電視女藝員
香港主持人
香港生意人
施嬅
2003年度香港小姐競選佳麗